Bestemmelsen om udvisning af Danmark med indrejseforbud i 12 år i medfør af dom af 9. januar 2018 for domfældte, ophæves
Ret: Københavns Byret (1. instans)
Faggruppe: Straffesag — Øvrige straffesager
Sagsemner: Strafferetlige sanktioner og andre foranstaltninger;
Udlændinge;

Københavns Byret

Udskrift af dombogen

K E N D E L S E

afsagt den 14. juni 2018 i sag

SS 4-10933/2018
Anklagemyndigheden
mod
Domfældte
CPR nr. (Født 1988)
Psykiatrisk Center Glostrup, Afdeling 1
Brøndbyøstervej 160
2605 Brøndby

Sagens baggrund og parternes påstande

Ved Københavns Byrets dom af 9. januar 2018 blev Domfældte fundet skyldig
i overtrædelse af straffelovens § 119, stk. 1, § 285, stk. 1, jf. § 276, samt § 288,
stk. 1, nr. 2. I medfør af straffelovens § 16, stk. 1, blev dom-fældte frifundet for
straf.

I medfør af straffelovens § 68 blev det ved dommen bestemt, at domfældte
skulle undergive sig behandling på psykiatrisk afdeling med tilsyn af Krimi-
nalforsorgen i forbindelse med afdelingen under udskrivning, således at Kri-
minalforsorgen sammen med overlægen kan træffe bestemmelse om genind-
læggelse. Der blev ikke fastsat nogen længstetid. Domfældte blev samtidig
udvist af Danmark med indrejseforbud i 12 år.

Anklagemyndigheden har i medfør af udlændingelovens § 50 a, stk. 2, ved brev
af 3. maj 2018 indbragt sagen for retten med henblik på stillingtagen til,
hvorvidt udlændingens helbredsmæssige tilstand taler afgørende imod udsen-
delsen.

Anklagemyndigheden har påstået, at bestemmelsen om udvisning oprethol-des.

Domfældte har påstået bestemmelsen om udvisning ophævet.

Oplysningerne i sagen

Domfældte har til retsbogen afgivet følgende forklaring:

Std 75327



side 2

"... at han har en bror, der bor i Danmark. Broren som hedder Person er gift og
har børn. Person besøger domfældte i fængslet og på psykiatrisk afdeling.
Domfældte har et barn på 5 år, som bor sammen med moderen i By.
Domfældte har sidst set barnet for 3 år siden. Domfældte har dog kontakt til
moderen. I Slovakiet har domfældte en far, mor og en søster. Han har ikke så tit
kontakt til familien i Slovakiet. Han havde sidst kontakt til familien for et halvt
år siden. Han var sidst i Slovakiet for 5-6 år siden. Han har ingen syge-
forsikring eller formue i Slovakiet. Han har ikke et arbejde. Han har haft et
arbejde hos virkarservice i Danmark. Da han begik kriminaliteten, var han
hjemløs. Han har ingen formue i Danmark.
..."

Oplysninger i sagen

Der er dokumenteret udtalelse af 17. april 2018 fra Læge, Psykiatrisk Center
Glostrup, hvoraf fremgår blandt andet:

"...
Helbredsmæssig tilstand
Domfældte er en 29-årig mand, kendt med misbrug af særligt kokain,
stofudløste psykoser og tidligere behandlingsdom fra februar 2017, som den
25. august 2017 overflyttes fra Psykiatrisk Center Ballerup til
Retspsykiatrisk Afdeling 2 på Psykiatrisk Center Glostrup som vare-
tægtsfængslet i surrogat. Overflyttes grundet gentagende absenteringer fra
Psykiatrisk Center Ballerup. Han overflyttes til herværende afdeling,
Afdeling 1, afdeling med retspsykiatrisk funktion i Hvidovre, den 17.
oktober 2017.
Domfældte er indlagt under diagnoserne akut eller forbigående psykose,
afhæn-gighedssyndrom ved brug af flere eller andre psykoaktive stoffer samt
dom til psykiatrisk behandling.
Han har ingen fysiske lidelser eller klager.

Det hidtidige behandlingsforløb
Domfældte fremstod ved modtagelsen på Psykiatrisk Center Glotrup i august
2017 stabil og uden oplagte psykotiske symptomer. På denne baggrund blev
han set an medicinfri i en kortere periode, hvor der blev observeret klar
recidiv af de psykotiske symptomer og den antipsykotiske behandling blev
genordineret. Han er siden, ligeledes efter overflytning til herværende
afdeling, vurderet vedvarende psykotisk med påfaldende adfærd, hørelses-
hallucinationer, af og til talende højt til og med imaginære personer. Han
fremstår med svær kontaktforringelse, hvor han giver en ringe både formel
og emotionel kontakt. Svarer kortfattet og monotont på de stillede spørgsmål.
Begrænset ordforråd og sparsomt initiativ. Kontakten er endvi-dere påvirket
af en betydelig sprogbarriere, da han ikke taler flydende en-gelsk. På
afdelingen er han endvidere observeret med tidsvis aparte bevæ-gelser. Efter
intensivering af den antipsykotiske behandling er hans tilstand bedret, om
end den beskrevne kontaktforstyrrelse persisterer uændret. Han



side 3

vurderes intelligentmæssigt lavt i normalområdet.

Indlæggelsesforløbet har været præget af flere rømninger fra afdelingen,
hvor han hver gang har indtaget kokain. Han er flere gange returneret til
afdelingen på eget initiativ, men to gange er han blevet bragt retur af poli-tiet
i stofpåvirket tilstand. Under den ene rømning indtog han kokain i en sådan
grad, at han blev svært paranoid og udviste en truende adfærd på
Frederiksberg Hospital.

Ved returnering efter hans rømninger er han hver gang observeret med for-
værring af de psykotiske symptomer grundet kokainindtag, men tilstanden er
hver gang hurtigt stabiliseret efter genordination af antipsykotika. Han har
senest været rømmet fra afdelingen d. 2. april 2018, hvor han returne-rede
efter halvanden time.

På afdelingen er der på intet tidspunkt observeret truende, vredladen eller
udadreagerende adfærd. Han er rolig, affektstabil og samarbejdsvillig, ind-
tager den ordinerede medicin uden problemer.

Karakteren af og behovet for fortsat behandling og konsekvenserne
såfremt behandlingsforløbet afbrydes
Domfældte er i behandling med:
smeltetablet Olanzapin 10 mg til natten
Der vurderes at være behov for ambulant opfølgning, støtte til medici-
nindtagelse samt løbende psykoedukation og motivation til fastholden af
misbrugsfrihed. Egentlig misbrugsbehandling er uden tvivl indiceret, men
patienten er særdeles vanskelig at motivere.

Vurdering af risikoen for personfarlig kriminalitet, såfremt behand-
lingen afbrydes
Det vurderes af yderste vigtighed, at patienten tilbydes ambulant opfølg-
ning, medikamentel behandling og støtte til misbrugsfrihed, da han ved me-
dicinsvigt og kokainindtag kan blive svært psykotisk af særlig paranoid ka-
rakter, hvor der persisterer en vis risiko for personfarlig kriminalitet.
..."

Der er endvidere dokumenteret udtalelse af 2. maj 2018 fra Udlændingesty-
relsen, hvoraf blandt andet fremgår:

"...
Udtalelse
Udlændingestyrelsens Landedokumentation som arbejder med at indsamle
baggrundsoplysninger om forholdene i ansøgernes oprindelseslande, har
oplyst, at det psykiatriske område i Slovakiet er reguleret ved lov og der-med
er der sikret adgang via den slovakiske servicelov af 2008. Psykiatrisk
behandling er dækket under Statutory Health Insurance (SHI) og alle bor-
gere i landet har lige adgang til de ydelser, der er dækket under lovgivnin-



side 4

gen; kun 4% af landets borgere falder uden for den offentlige sygeforsik-
ring.

Landedokumentation har yderligere oplyst, at Slovakiet råder over 387
specialiserede psykiatriske klinikker, der tilbyder ambulant behandling, samt
psykiatriske sengeafsnit på landets hospitaler. Der tilbydes også spe-
cialiserede tilbud inden for afvænning og afbødning af skadesvirkninger.
Disse tilbud hører ind under Sundhedsministeriet og er udmøntet i en anti-
narko strategi.

Landedokumentation har yderligere oplyst at det indirekte følger af kilde 2,
at olanzapin var tilgængeligt på det slovakiske marked i 2016, men at
udgifterne til dette lægemiddel i den originale form ikke blev dækket af den
nationale sygeforsikring. Derimod kan kopimedicin - som er billigere -
muligvis blive dækket. Det kan skyldes, at de nationale sundhedsmyndig-
heder ønsker at tilskynde læger til at udskrive recepter på den billigere ko-
pimedicin.

....
Baggrundsoplysninger:
Kilde 1, European Observatory on health systems and politics
...

Breadth: who is covered?

All residents in Slovakia are entitled to SHI, with the exception of people
with a valid health insurance in another country, which may be related to
their job, business or long-term residence. People seeking asylum and fore-
igners who are employed, studying or doing business in Slovakia are also
covered by SHI. Those insured are entitled to health care services accor-ding
to conditions set forth in legislation. Every citizen has an equal right to have
their needs met, regardless of their social status or income. The SHI system
is universal, based on solidarity and guarantees free choice of HICs for every
insured. Payment of contributions is a condition for recei-ving health care
benefits based on SHI. With the exception of state insu-red, whose
contributions are paid by the state, all insured are obliged to make monthly
advance payments and to settle any outstanding balance on their total SHI
contribution annually. If this obligation is violated, the insu-red are entitled
only to emergency care and the health insurance company may require
reimbursement of the costs. In practice, around 4% of resi-dents are not
covered. This group consists mostly of residents who are of-ficially living
and/or working abroad and pay their health insurance in a temporary place
og residence.
..."

Rettens begrundelse og afgørelse



side 5

Efter udlændingelovens § 50 a, stk. 2, kan retten ophæve en udvisning sket ved
dom, hvis udlændingens helbredsmæssige tilstand afgørende taler imod, at
udsendelsen finder sted.

På baggrund af de lægelige oplysninger af 17. april 2018 fra Psykiatrisk Cen-
ter Glostrup lægges det til grund, at Domfældtes nuværende medicinske
behandling består af smeltetablet Olanzapin, samt at der er behov for ambu-lant
opfølgning, støtte til medcinindtagelse, samt løbende psykoedukation og
motivation til fastholden af misbrugsfrihed.

Det fremgår endvidere af de lægelige oplysninger, at det vurderes af yderste
vigtighed, at Domfældte tilbydes ambulant opfølgning, medikamentel be-
handling og støtte til misbrugsfrihed, da han ved medicinsvigt og kokainindt-ag
kan blive svært psykotisk af særlig paranoid karakter, hvor der persisterer en
vis risiko for personfarlig kriminalitet.

Udlændingestyrelsens Landedokumentation har oplyst, at psykiatrisk behand-
ling er dækket under Statutory Health Insurance (SHI), og alle borgere i Slo-
vakiet har lige adgang til de ydelser, der er dækket under lovgivningen. Kun 4
% af landets borgere falder uden for den offentlige sygeforsikring. Lande-
dokumentation har endvidere oplyst, at Olanzapin var tilgængeligt på det slo-
vakiske marked i 2016, men at udgifterne til dette lægemiddel i den originale
form ikke blev dækket af den nationale sygeforsikring. Derimod kan kopime-
dicin - som er billigere - muligvis blive dækket.

Af den fremlagte kildeinformation 1 fremgår imidlertid, at for at modtage læ-
gebehandling under SHI kræves betaling af bidrag. Undtaget er de statsfor-
sikrede. Hvis der ikke sker betaling, er man kun berettiget til akut lægehjælp.

Retten lægger til grund på baggrund af de lægelige oplysninger, at Domfældte
har et fortsat behandlingsbehov, og at der foreligger en i hvert fald vis risiko
for, at Domfældte vil begå ny personfarlig kriminalitet, hvis be-handlingen
afbrydes.

Det er ikke afgørende, om domfældte ved udsendelsen til Slovakiet kan opnå
den samme behandling som i Danmark, eller en behandling på tilsvarende ni-
veau, men det har betydning, om domfældte har adgang til relevant behand-ling
i hjemlandet.

Efter de foreliggende oplysninger fra Udlændingestyrelsens Landedokumen-
tation kilde 1 lægges det til grund, at det henstår som uvist, om Domfældte ved
en udvisning til Slovakiet vil kunne få den nødvendige psykiatriske behandling,
da han ikke har betalt bidrag til SHI, og om han som ubemidlet kan få det
nuværende lægemiddel enten i original form eller som kopimedi-cin.

Retten finder derfor på baggrund af de foreliggende oplysninger, at



side 6

Domfældtes helbredstilstand taler afgørende imod, at udsendelse finder sted, jf.
udlændingelovens § 50 a, hvorfor

bestemmes:

Bestemmelsen om udvisning af Danmark med indrejseforbud i 12 år i medfør
af Københavns Byrets dom af 9. januar 2018 for Domfældte ophæves.

Det offentlige betaler sagens omkostninger, herunder salær på 6.440 kr. +
moms til den beskikkede advokat, advokat Thomas Lindberg Brædder.

Dommer